فضا فرحان

فضا فرحان بخش فاؤنڈیشن کی سربراہ ادارہ، ایک 35 سالہ پاکستانی خاتون ہیں، جو دیہی علاقوں میں شمسی توانائی کے پینل لگا کر سستی بجلی فراہم کر رہی ہیں۔ اب تک سات ہزار گھروں میں شمسی توانائی کی سہولت پہنچا چکی ہیں۔ انھیں فوربز نے اپنی نوجوانوں کی فہرست برائے 2015ء شامل کیا ہے۔ یہ فہرست اپنے اپنے ملک میں لوگوں کی معاشی و معاشرتی ترقی میں کردار ادا کرنے والے افراد پر مشتمل ہوتی ہے۔'فوربز' کی نوجوانوں کی فہرست میں پاکستانی شامل

 تعلیم 
فضا فرحان نے ایم ایس سی اور لاہور کی لمس یونیورسٹی سے سائنس اکنامکس میں بیچلر ڈگری اور لندن کے واروک بزنس اسکول سے مینجمنٹ میں ماسٹرز کی ڈگری حاصل کر رکھی ہے، جبکہ کاروباری شعبے کے حوالے سے بین الاقوامی سطح پر منعقدہ سرگرمیوں اور کانفرنسوں میں شرکت بھی کرچکی ہیں۔
 بخش فاؤنڈیشن 
فضا فرحان، بخش فاؤنڈیشن کی چیف ایگزیکٹیو ہیں۔ یہ ادارہ پاکستان کے دیہاتی علاقوں کے لیے بجلی و توانائی پہنچانے کے طریقوں کو ممکن بنانے کی تربیت دیتا ہے۔ ادارے کی جانب سے اب تک 135 خواتین کو ٹریننگ دی جا چکی ہے، جس سے دیہاتوں میں قائم 6000 سے زائد گھروں کو شمسی توانائی سے بجلی کی فراہمی ممکن بنائی گئی۔

 اعزازات 
2014ء میں فضا فرحان کو اٹلی اور پاکستان کے درمیان میں تجارتی تعلقات کو فروغ دینے پر چیئرپرسن کا اعزاز دیا گیا۔ 2015ء میں فوربز میگزین نے انھیں انڈر 30 ( نوجوانوں کی فہرست برائے 2015ء) میں ان کا نام شامل کیا ہے۔http://www.forbes.com/30under30/ خواتین کو معاشی طور پر بااختیار بنانے کے لیے اقوم متحدہ کے سیکریٹری جنرل کے اعلیٰ سطح کے پینل میں پاکستان کی فضا فرحان کو شامل کیا گیا ہے۔ اس پینل کے قیام کا اعلان جنوری 2016ء میں ڈیوس میں منعقدہ ورلڈ اکنامک فورم کے موقعے پر کیا گیا تھا۔ یہ پینل اقوام متحدہ کے پائیدار ترقی کے ایجنڈا برائے 2030ء کو عملی جامہ پہنانے کے لیے تجاویز فراہم کرے گا۔

 مزید دیکھیے 
 گلالئی اسماعیل
 ارفع کریم
 ملالہ یوسفزئی

 حوالہ جات 

زمرہ:بقید حیات شخصیات
زمرہ:پاکستانی خواتین
زمرہ:پاکستانی علما
زمرہ:پاکستانی فعالیت پسند خواتین
زمرہ:پاکستانی کاروباری شخصیات
زمرہ:پاکستانی معلمین
زمرہ:لاہور یونیورسٹی آف مینجمنٹ سائنسز کے فضلا
زمرہ:1986ء کی پیدائشیں